[{"text_idx": "#000003", "text": "Terviseamet prognoosib haigestumise tippu ja\u0308rgmise na\u0308dala lo\u0303ppu"}, {"text_idx": "#000004", "text": "Kuressaare haigla Autor/allikas: Kuressaare Haigla SA"}, {"text_idx": "#000005", "text": "Terviseameti andmetel liigub COVID-19 viirusesse haigestumine Eestis ja\u0308tkuvalt kasvutrendis, haigestumiste tippu prognoositakse ja\u0308rgmise na\u0308dala lo\u0303puks."}, {"text_idx": "#000006", "text": "Terviseameti peadirektori Merike Ju\u0308rilo so\u0303nul on haigestumised ja positiivsed proovid liikunud u\u0308hetaolises kasvutrendis, kus koroonapositiivseid on tuvastatud 5-7 protsenti vo\u0303etud proovidest."}, {"text_idx": "#000007", "text": "Viimasel o\u0308o\u0308pa\u0308eval tehti seni rekordarv teste, u\u0308le 2000, ent positiivsete osakaal on pu\u0308sinud sama. Perearstid on teinud siiani kokku u\u0308le 7500 saatekirja testimisse."}, {"text_idx": "#000008", "text": "Praegu on haiglas 90 inimest, neist 16 vajab hingamisaparaati. Haiglatest on viiruspuhangu algusest saati kirjutatud va\u0308lja 48 inimest."}, {"text_idx": "#000010", "text": "\"To\u0303ena\u0308oliselt kulminatsioon ja\u0308rgmise na\u0308dala lo\u0303pus vo\u0303i sealt edasi ka tuleb, milleks haiglad peavad valmis olema,\" u\u0308tles Ju\u0308rilo."}, {"text_idx": "#000011", "text": "Ju\u0308rilo so\u0303nul on teadlased mudeldanud nii terviseameti siinseid kui ka rahvusvahelisi andmeid, la\u0308hipa\u0308evil peaks selle analu\u0308u\u0308si po\u0303hjal tulema ka ta\u0308psem prognoos."}, {"text_idx": "#000013", "text": "Et viiruse levikut kontrolli all hoida, peaksid ka pensiona\u0308rid hoiduma pensionipa\u0308eval massiliselt sularahaautomaatide juurde kogunemisest ning pa\u0308rast selle kasutamist tuleb kindlasti ka\u0308si pesta."}, {"text_idx": "#000014", "text": "Positiivsed proovid pea ko\u0303igis hooldekodudes"}, {"text_idx": "#000015", "text": "Ju\u0308rilo ro\u0303hutas, et erilise ta\u0308helepanu all on hooldekodud, nii to\u0308o\u0308tajad kui ka hoolealused ise. Haiguse kulg on eakatel raskem ja nad vajavad suuremat ta\u0308helepanu."}, {"text_idx": "#000016", "text": "\"Arvestades haiguse kasvutrendi, siis viimase na\u0308dala jooksul on praktiliselt igas hooldekodus tuvastatud [koroona]positiivseid hoolealuseid ja to\u0308o\u0308tajaid,\" u\u0308tles Ju\u0308rilo. \"Siis on eriti oluline, et peetaks kinni piirangutest. To\u0308o\u0308tajad peavad olema ettevaatlikud, et nad haigust to\u0308o\u0308le kaasa ei vo\u0303taks.\""}, {"text_idx": "#000017", "text": "Seeto\u0303ttu alustatakse hooldekodude masstestimisega. Eesma\u0308rk on samm-sammult testida ko\u0303ik hoolealused ja to\u0308o\u0308tajad ko\u0303igis hooldekodudes, alustades kriitilisematest piirkondadest, nagu Saaremaa, Vo\u0303rumaa, aga ka Harjumaa ja Ida-Virumaa, kus info viirusest levis aeglasemalt."}, {"text_idx": "#000018", "text": "Ku\u0308mnendik Kuressaare haigla to\u0308o\u0308tajatest haigestunud"}, {"text_idx": "#000019", "text": "Kuressaare haigla 400-st to\u0308o\u0308tajast on positiivse diagnoosi saanud ku\u0308mnendik ehk umbes 40. Osad on nu\u0308u\u0308dseks juba ka tervenenud ja naasnud to\u0308o\u0308le."}, {"text_idx": "#000020", "text": "Mandrilt on la\u0308inud ja minemas vabatahtlikku meditsiinipersonali oma Saaremaa kolleegidele appi. Ju\u0308rilo so\u0303nul vajab Kuressaare ta\u0308iendavat personaliabi juhul, kui personali haigestumiste osakaal kasvab 20 protsendini."}, {"text_idx": "#000021", "text": "Kriisikomisjoni meditsiinijuht Arkadi Popov ka\u0308ib la\u0308bi ko\u0303ik haiglad, et kontrollida u\u0308ldiste juhiste ja\u0308rgimist, mis peavad to\u0303kestama haiguse jo\u0303udmist meditsiiniasutusse. Sel na\u0308dalavahetusel ku\u0308lastab ta Lo\u0303una-Eesti haigla u\u0308ksusi Vo\u0303rus ja Po\u0303lvas."}, {"text_idx": "#000022", "text": "Politsei kutsus inimesi u\u0308les valvsusele, et desinfitseerimisvahendeid pakkuvate e-kirjade peale o\u0303nge ei mindaks - internetikelmide meetodid pole muutunud, nu\u0308u\u0308d lihtsalt kasutatakse viirust a\u0308ra, et inimestelt raha ka\u0308tte saada."}, {"text_idx": "#000023", "text": "PPA on suunanud 500 inimest reservi kodukontoritesse, kus nende u\u0308lesanne on pu\u0308sida terve, juhuks kui eesliinil to\u0308o\u0308tavad kolleegid peaksid haigestuma vo\u0303i va\u0308sima ja asendust vajama. Kodunt tehakse na\u0308iteks kontrollko\u0303nesid karantiinis viibivatele inimestele ja erisugust paberito\u0308o\u0308d."}, {"text_idx": "#000024", "text": "Ida-Virumaal tuvastati veel u\u0308ks positiivse proovi andnud politseinik, kes on juba kolm na\u0308dalat isolatsioonis viibinud, seega ei tohiks ta teisi kolleege olla nakatanud. Kokku on positiivse koroonaproovi andnud seitse PPA to\u0308o\u0308tajat."}, {"text_idx": "#000025", "text": "Politsei sai sel na\u0308dalal 100 000 kaitsemaski, millest piisab na\u0308dalaks. Ja\u0308rgmisel na\u0308dalal peaks saama lisa."}, {"text_idx": "#000026", "text": "Politseiametnikud tagavad koos partneritega ta\u0308navatel seda, et inimesed 2+2 reeglist kinni peaks."}, {"text_idx": "#000027", "text": "Terviseamet: Kuressaare kraanivesi pole endiselt joogiko\u0303lbulik"}, {"text_idx": "#000028", "text": "Terviseamet lo\u0303petas koroonaja\u0308rgse valmisoleku ja naasis tavarez\u030ciimi"}, {"text_idx": "#000029", "text": "Intensiivraviarst: arstid on juba o\u0303ppima minnes kriisiolukordadeks valmis"}, {"text_idx": "#000030", "text": "Popov meditsiinijuhi ametit ei kahetse: selline hullumeelne tegevus on okei"}, {"text_idx": "#000031", "text": "Haiglasse viidud koroonahaigete arv kasvas 113-ni, surnud on 13 inimest"}, {"text_idx": "#000045", "text": "Rahapuudusel ja\u0308a\u0308b rajamata ainus so\u0303idukite tunnel U\u0308lemiste linnakusse"}, {"text_idx": "#000046", "text": "Rootsis sai ulatuslikus teevaringus mitu inimest kannatada"}, {"text_idx": "#000058", "text": "Pa\u0308a\u0308steametnik la\u0308ks pensioni saamataja\u0308a\u0308mise pa\u0308rast sotsiaalkindlustusameti vastu kohtusse"}, {"text_idx": "#000059", "text": "O\u0303S 2025 keskendub keele normimisele ja kirjeldamisele"}, {"text_idx": "#000061", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}]